Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom **„Náradie, dielenský a pomocný materiál- DNS“.**

**Výzva č. 6 „Náradie, dielenský a pomocný materiál“**

September 2023

1. **Identifikácia verejného obstarávateľa**

Názov organizácie: Odvoz a likvidácia odpadu a.s.

Sídlo organizácie: Ivanská cesta 22, 821 04 Bratislava

IČO: 681 300

Kontaktná osoba: Ing. Michaela Čukašová

Telefón: 0918 402 437

E-mail: [cukasova@olo.sk](mailto:cukasova@olo.sk)

Webová adresa, kde je možný prístup k dokumentácii k DNS a Výzve č. 6: <https://josephine.proebiz.com/sk/tender/46821/summary>

1. **Identifikácia DNS**

Výzva č. 6 „Náradie, dielenský a pomocný materiál“ sa zadáva v rámci DNS „**Náradie, dielenský a pomocný materiál-DNS**“, vyhláseného obstarávateľom Odvoz a likvidácia odpadu a.s. DNS „**Náradie, dielenský a pomocný materiál**“ bol zriadený 14.07.2022.

1. **Predmet zákazky**

Predmetom zákazky je dodanie dielenských zariadení, ručného, pneumatického a elektromechanického náradia, dielenského a pomocného materiálu s naložením, dopravou a vyložením na miesto určenia podľa špecifikácie verejného obstarávateľa. Podrobný zoznam náradia, dielenského a pomocného materiálu tvorí Prílohu č. 1 Technická špecifikácia a Návrh na plnenie kritérií.

Predpokladanú hodnotu zákazky Výzvy č. 6 v zriadenom DNS verejný obstarávateľ neuvádza.

Lehota dodania: **Časť č. 1 - 10 pracovných dní od doručenia objednávky**

**Časť č. 2 až č. 9 - 14 pracovných dní od doručenia objednávky**

Miesto dodania: **ZEVO Bratislava, Vlčie hrdlo 72, 821 07 Bratislava**

Predmet zákazky je rozdelený na 9 časti:

Časť 1: Rôzne náradie, dielenský a pomocný materiál

Časť 2: Zdíhacie zariadenia

Časť 3: Zváracie potreby píla s príslušenstvom

Časť 4: Sklučovadlo

Časť 5: Všeobecné náradie

Časť 6: Rebríky

Časť 7: Čerpadlo

Časť 8: Vysávač

Časť 9: Čistič podlahy

1. **Typ zmluvy**

Výsledkom príslušnej časti tejto zákazky bude objednávka vystavená v súlade so Všeobecnými obchodnými podmienkami verejného obstarávateľa, <https://www.olo.sk/vseobecne-obchodne-podmienky/> . V prípade, že bude uchádzač úspešný vo viacerých častiach tejto zákazky bude vystavené jedna objednávka pre viaceré časti.

1. **Lehota na predkladanie ponúk**

Lehota na predkladanie ponúk príslušnej časti je uvedená v systéme Josephine.

1. **Komunikácia a vysvetľovanie**
   1. Verejný obstarávateľ bude pri komunikácii so záujemcami / uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
   2. Pravidlá pre doručovanie – zásielka sa považuje za doručenú zaradenému záujemcovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
   3. Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.
   4. Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.
   5. Verejný obstarávateľ umožňuje záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim informáciám. Súťažné podklady a prípadné vysvetlenie alebo doplnenie súťažných podkladov alebo inej sprievodnej dokumentácie budú verejným obstarávateľom zverejnené ako elektronické dokumenty v profile zákazky v systéme JOSEPHINE.
   6. V prípade nejasností alebo potreby vysvetlenia informácií potrebných na vypracovanie ponuky vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže zaradený záujemca požiadať o vysvetlenie prostredníctvom komunikačného rozhrania systému JOSEPHINE.
   7. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   8. Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
   9. Podania a dokumenty súvisiace s uplatnením revíznych postupov sú medzi verejným obstarávateľom a /zaradenými záujemcami/uchádzačmi doručované prostredníctvom komunikačného rozhrania systému JOSEPHINE.
2. **Predloženie ponuky**
   1. Ponuku môžu predkladať len záujemcovia zaradení do DNS „**Náradie, dielenský a pomocný materiál-DNS**“.
   2. Zaradený záujemca môže v rámci jednej časti zákazky predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch v súlade s § 49 ods. 1 písm. a) ZVO prostredníctvom systému JOSEPHINE umiestnenom na webovej adrese<https://josephine.proebiz.com/sk/tender/46821/summary>.
   3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese: <https://josephine.proebiz.com/sk/tender/46821/summary>.
   4. V prípade, že zaradený záujemca predloží listinnú ponuku, verejný obstarávateľ na ňu nebude prihliadať.
   5. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.
   6. Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.
   7. Zaradeným záujemcom navrhovaná celková cena za predmet plnenia musí byť uvedená na 2 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.
3. **Obsah ponuky:**

Ponuka musí obsahovať:

* riadne vyplnenú a podpísanú prílohu č. 1 Technická špecifikácia a Návrh na plnenie kritérií. Celkovú cena v EUR bez DPH - kritérium hodnotenia príslušnej časti vloží uchádzač aj do systému Josephine.
* riadne vyplnenú Prílohu č. 1 Technická špecifikácia a Návrh na plnenie kritérií príslušnej časti vo formáte vo formáte .xlsx
* riadne vyplnené a podpísané Čestné vyhlásenie - Príloha č. 2

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Doplnenie, zmena a odvolanie ponuky**

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

1. **Náklady na ponuku**

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **Ekvivalent**

V prípade, že bude opis predmetu zákazky odkazovať na konkrétneho výrobcu, výrobný postup, obchodné označenie, patent alebo typ, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové špecifikácie, tepelnú a chemickú odolnosť, požiarne, hygienické, konštrukčné a farebné vlastnosti, ktoré sú špecifikované v opise predmetu zákazky. Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy. V prípade uvedenia konkrétnych značiek tovarov, materiálov a výrobkov, pri ktorých sú uvedené minimálne požiadavky, môže uchádzač predložiť aj tovar lepších parametrov. Dôkaz o ich vhodnosti musí byť priložený v ponuke.

1. **Variantné riešenie**

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

1. **Všeobecné informácie k webovej aplikácií JOSEPHINE**

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome - Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

1. **Otváranie ponúk (ku konkrétnej výzve)**

Otváranie ponúk sa uskutoční elektronicky v mieste sídla verejného obstarávateľa. Otváranie ponúk bude v súlade s § 54 ods. 3 ZVO neverejné.

1. **Vyhodnotenie ponúk**
   1. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO samostatne pre každú časť zákazky. Verejný obstarávateľ bude z hľadiska splnenia požiadaviek na predmet zákazky, ktorý sa umiestni na prvom mieste v poradí na základe hodnoty kritéria na vyhodnotenie ponúk. V prípade ak ponuka prvého uchádzača v poradí nebude spĺňať požiadavky verejného obstarávateľa na predmet zákazky a bude z tohto titulu vylúčená, verejný obstarávateľ pristúpi k vyhodnoteniu ponuky ďalšieho uchádzača v poradí. Tento postup bude verejný obstarávateľ analogicky aplikovať aj na ďalších uchádzačov a to do momentu určenia víťaznej ponuky.
   2. Komunikácia medzi uchádzačom/uchádzačmi a verejným obstarávateľom / komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.
2. **Kritéria na vyhodnotenie ponúk a pravidlá na ich uplatnenie**

Ponuky budú vyhodnocované na základe kritéria na vyhodnotenie ponúk, ktorým je najnižšia celková cena v EUR bez DPH za obstarávaný predmet príslušnej časti zákazky zákazky.

1. **Informácia o výsledku vyhodnotenia ponúk a uzavretie zmluvy**

Verejný obstarávateľ zašle v súlade s § 55 ZVO informáciu o výsledku vyhodnotenia ponúk.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy/objednávky najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“), resp. overili registráciu v Registri partnerov verejného sektora podľa § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.

1. **Subdodávatelia**

Verejný obstarávateľ umožňuje využitie subdodávateľa/subdodávateľov.

1. **Jazyk ponuky**

# Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

**UPOZORNENIE**

Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča uchádzačom predložiť ponuku s dostatočným časovým predstihom.

1. **Prílohy**

* Príloha č. 1: Technická špecifikácia a Návrh na plnenie kritéria
* Príloha č. 2: Čestné vyhlásenie